ddrg/super_eurlex huggingface dataset:
ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Ιουνίου 1995 που αφορά τη σύναψη από την Επιτροπή, εξ ονόματος της Ευρωπαϊκής Κοινότητας Ατομικής Ενέργειας, της συμφωνίας εφαρμογής μεταξύ της Ευρωπαϊκής Κοινότητας Ατομικής Ενέργειας, εκπροσωπούμενης από την Επιτροπή των Ευρωπαϊκών Κοινοτήτων, και της Atomic Energy of Canada Limited, η οποία έχει ορισθεί από την κυβέρνηση του Καναδά ως ο φορέας εφαρμογής για τη συμμετοχή του Καναδά στη συμβολή της Ευρωπαϊκής Κοινότητας Ατομικής Ενέργειας στην κατασκευαστική μελέτη (EDA) του διεθνούς θερμοπυρηνικού πειραματικού αντιδραστήρα (ITER) (95/356/Ευρατόμ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 παράγραφος 3 7

Εκτιμώντας:

ότι το μνημόνιο συμφωνίας συνεργασίας μεταξύ της Ευρωπαϊκής Κοινότητας Ατομικής Ενέργειας και της κυβέρνησης του Καναδά στο πεδίο της ελεγχόμενης πυρηνικής σύντηξης (1) συνήφθη στις 25 Ιουλίου 1995 7

ότι η συμφωνία μεταξύ της Ευρωπαϊκής Κοινότητας Ατομικής Ενέργειας, της κυβερνήσεως της Ιαπωνίας, της κυβερνήσεως της Ρωσικής Ομοσπονδίας και της κυβερνήσεως των Ηνωμένων Πολιτειών της Αμερικής για τη συνεργασία στις δραστηριότητες που αφορούν την κατασκευαστική μελέτη του διεθνούς θερμοπυρηνικού πειραματικού αντιδραστήρα (ITER) (2) συνήφθη στις 21 Ιουλίου 1992,

ΑΠΟΦΑΣΙΖΕΙ:

Άρθρο 1

Με την παρούσα συνάπτεται εξ ονόματος της Κοινότητας συμφωνία εφαρμογής μεταξύ της Ευρωπαϊκής Κοινότητας Ατομικής Ενέργειας, εκπροσωπούμενης από την Επιτροπή των Ευρωπαϊκών Κοινοτήτων, και της Atomic Energy of Canada Limited, η οποία έχει ορισθεί από την κυβέρνηση του Καναδά ως ο φορέας εφαρμογής για τη συμμετοχή του Καναδά στη συμβολή της Ευρωπαϊκής Κοινότητας Ατομικής Ενέργειας στην κατασκευαστική μελέτη (EDA) του διεθνούς θερμοπυρηνικού πειραματικού αντιδραστήρα (ITER).

Το κείμενο της συμφωνίας εφαρμογής επισυνάπτεται στην παρούσα απόφαση.

Άρθρο 2

Το μέλος της Επιτροπής, αρμόδιο σε θέματα επιστήμης, έρευνας και ανάπτυξης, ή ο διορισμένος εκπρόσωπός του εξουσιοδοτείται να υπογράψει τη συμφωνία εφαρμογής, η οποία δεσμεύει την Ευρωπαϊκή Κοινότητα Ατομικής Ενέργειας.

Βρυξέλλες, 28 Ιουνίου 1995.

Για την Επιτροπή

Jacques SANTER

Ο Πρόεδρος

(1) Βλέπε σελίδα 31 της παρούσας Επίσημης Εφημερίδας.

(2) ΕΕ αριθ. L 244 της 26. 8. 1992, σ. 13.
ΑΠΟΦΑΣΗ ΤΗΣ ΕΠΙΤΡΟΠΗΣ της 3ης Απριλίου 1995 για τον καθορισμό του καταλόγου των εγκεκριμένων εκμεταλλεύσεων στη Γερμανία (Κείμενο που παρουσιάζει ενδιαφέρον για τον ΕΟΧ) (95/124/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/67/ΕΟΚ του Συμβουλίου της 28ης Ιανουαρίου 1991 σχετικά με τους όρους υγειονομικού ελέγχου που διέπουν τη διάθεση στην αγορά ζώων και προϊόντων υδατοκαλλιέργειας (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 6,

Εκτιμώντας:

ότι τα κράτη μέλη μπορούν να αποκτήσουν, για τις ιχθυοτροφικές εκμεταλλεύσεις που βρίσκονται σε μη εγκεκριμένη ζώνη, καθεστώς εγκεκριμένης εκμετάλλευσης απρόσβλητης από ορισμένες νόσους των ιχθύων 7 ότι η Γερμανία, με την επιστολή της της 2ας Δεκεμβρίου 1994, υπέβαλε στην Επιτροπή τα κατάλληλα δικαιολογητικά για τη χορήγηση, σε ό,τι αφορά τη λοιμώδη αιματοποιητική νέκρωση (ΛΑΙΝ) και την ιογενή αιμορραγική σηψαιμία (ΙΑΙΣ), του καθεστώτος εγκεκριμένης εκμετάλλευσης που βρίσκεται σε μη εγκεκριμένη ζώνη, για ορισμένες ιχθυοτροφικές εκμεταλλεύσεις που βρίσκονται στην Κάτω Σαξονία και τη Θουριγγία, καθώς και τις εθνικές διατάξεις που εγγυώνται την τήρηση των κανόνων των σχετικών με τη διατήρηση της έγκρισης 7 ότι η Επιτροπή εξέτασε τα δικαιολογητικά που διεβίβασε η Γερμανία για κάθε εκμετάλλευση 7 ότι από αυτή την εξέταση προκύπτει ότι ορισμένες εκμεταλλεύσεις ανταποκρίνονται στο σύνολο των απαιτήσεων που προβλέπει το άρθρο 6 της οδηγίας 91/67/ΕΟΚ 7 ότι ορισμένες δεν πληρούν τις απαιτήσεις αυτές, ιδίως εκείνες που αφορούν την παροχή ύδατος και τις προθεσμίες που πρέπει να τηρούνται ως προς τις δειγματοληψίες 7 ότι πρέπει να καθοριστεί ο κατάλογος των εγκεκριμένων για τη ΛΑΙΝ και την ΙΑΙΣ ιχθυοτροφικών εκμεταλλεύσεων 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι εκμεταλλεύσεις που αναφέρονται στο παράρτημα αναγνωρίζονται ως εγκεκριμένες εκμεταλλεύσεις που βρίσκονται σε μη εγκεκριμένη ζώνη σε ό,τι αφορά τη ΛΑΙΝ και την ΙΑΙΣ.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 3 Απριλίου 1995.

Για την Επιτροπή Franz FISCHLER Μέλος της Επιτροπής

ΠΑΡΑΡΤΗΜΑ

ΕΓΚΕΚΡΙΜΕΝΕΣ ΕΚΜΕΤΑΛΛΕΥΣΕΙΣ ΣΤΗ ΓΕΡΜΑΝΙΑ

I. Εκμεταλλεύσεις στην Κάτω Σαξωνία 1. Fischzucht Harkenbleck 30966 Hemmingen-Harkenbleck 2. Versuchsgut Relliehausen der Universitδt Gφttingen (μόνο ο ιχθυογεννητικός σταθμός) 37586 Dassel 3. Forellenzucht Sieben Quellen 49124 Georgsmarienhόtte 4. Forellenhof Fredelsloh 37186 Moringen II. Εκμεταλλεύσεις στη Θουριγγία 1. Firma Tautenhahn 98646 Trostadt 2. Firma Hattop 98617 Meiningen 3. Thόringer Forstamt Leinefelde 37327 Leinefelde 4. Fischzucht Salza GmbH 99734 Nordhausen-Salza 5. Fischzucht Kindelbrόck GmbH 99638 Kindelbrόck 6. Forellenhof Wichmar Wichmar
ΑΠΟΦΑΣΗ ΤΗΣ ΕΠΙΤΡΟΠΗΣ της 21ης Μαρτίου 1995 για την τροποποίηση της απόφασης 92/175/ΕΟΚ όσον αφορά τον κατάλογο των μονάδων Animo στη Σουηδία (95/86/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 92/175/ΕΟΚ της Επιτροπής της 21ης Φεβρουαρίου 1992 για την ταυτότητα των μονάδων του δικτύου πληροφορικής Animo και για τον καθορισμό του καταλόγου (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 1 παράγραφος 4,

Εκτιμώντας:

ότι οι σουηδικές αρχές έδωσαν τον κατάλογο των μονάδων Animo που είναι στο έδαφός τους 7

ότι με βάση την πληροφορία αυτή είναι σκόπιμο να τροποποιηθεί η απόφαση 92/175/ΕΟΚ προσθέτοντας στο παράρτημα της εν λόγω απόφασης τον κατάλογο και την ταυτότητα των μονάδων Animo στη Σουηδία,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο παράρτημα της απόφασης 92/175/ΕΟΚ προστίθεται το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 21 Μαρτίου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 80 της 25. 3. 1992, σ. 1.

ΠΑΡΑΡΤΗΜΑ

Sverige

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>
ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Μαρτίου 1995 για δεύτερη τροποποίηση της απόφασης 93/507/ΕΟΚ σχετικά με μέτρα προστασίας όσον αφορά την εγκεφαλομυελίτιδα ιπποειδών τύπου Βενεζουέλας στο Μεξικό (Κείμενο που παρουσιάζει ενδιαφέρον για τον ΕΟΧ) (95/101/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/496/ΕΟΚ του Συμβουλίου της 15ης Ιουλίου 1991 για τον καθορισμό των αρχών σχετικά με την οργάνωση των κτηνιατρικών ελέγχων για τα ζώα προελεύσεως τρίτων χωρών που εισάγονται στην Κοινότητα και περί τροποποιήσεως των οδηγιών 89/662/ΕΟΚ, 90/425/ΕΟΚ και 90/675/ΕΟΚ (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 18,

Εκτιμώντας:

ότι λόγω της εμφάνισης της εγκεφαλομυελίτιδας ιπποειδών τύπου Βενεζουέλας στο Μεξικό, το 1993, η Επιτροπή έλαβε την απόφαση 93/507/ΕΟΚ της 21ης Δεκεμβρίου 1993 σχετικά με τα μέτρα προστασίας όσον αφορά την εγκεφαλομυελίτιδα ιπποειδών τύπου Βενεζουέλας στο Μεξικό και για τροποποίηση της απόφασης 79/542/ΕΟΚ του Συμβουλίου (2) 7 ότι η απόφαση 93/507/ΕΟΚ τροποποιήθηκε με την απόφαση 94/478/ΕΚ (3), για να επιτραπεί η εκ νέου αποδοχή των ίππων που καταχωρούνται στα μητρώα, προελεύσεως της ευρύτερης περιοχής του Monterey 7 ότι, με βάση την επιδημιολογική κατάσταση που επικρατεί στην ευρύτερη περιοχή του Monterey, πρέπει να επιτραπεί επίσης και η προσωρινή αποδοχή των ίππων που καταχωρούνται σε μητρώα, και προέρχονται απ' αυτό το τμήμα του μεξικανικού εδάφους 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το άρθρο 2 της απόφασης 93/507/ΕΟΚ αντικαθίσταται από το ακόλουθο άρθρο:

«Άρθρο 2 Ωστόσο, τα κράτη μέλη επιτρέπουν:

- την εκ νέου αποδοχή των ίππων που είναι καταχωρημένοι σε μητρώα μετά από προσωρινή εξαγωγή, προελεύσεως της ευρύτερης περιοχής του Monterey,

- την προσωρινή αποδοχή των ίππων που είναι καταχωρημένοι σε μητρώα προελεύσεως της ευρύτερης περιοχής του Monterey.»

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 28 Μαρτίου 1995.

Για την Επιτροπή Franz FISCHLER Μέλος της Επιτροπής
ΑΠΟΦΑΣΗ ΤΗΣ ΕΠΙΤΡΟΠΗΣ της 6ης Μαρτίου 1995 σχετικά με χρηματοδοτική ενίσχυση της Κοινότητας για την εξάλειψη της φυσαλιδώδους νόσου των χοίρων στο Βέλγιο (Τα κείμενα στη γαλλική και ολλανδική γλώσσα είναι τα μόνα αυθεντικά) (95/61/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 90/424/ΕΟΚ του Συμβουλίου της 26ης Ιουνίου 1990 σχετικά με ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ της Επιτροπής (2), και ιδίως το άρθρο 3,

Εκτιμώντας:

ότι κατά τη διάρκεια των ετών 1992 και 1993 εκδηλώθηκαν στο Βέλγιο εστίες φυσαλιδώδους νόσου των χοίρων- ότι η εμφάνιση αυτής της νόσου συνιστά σοβαρό κίνδυνο για το σύνολο των κοινοτικών χοίρων και ότι, για να συμβάλει στην εξάλειψη της νόσου αυτής το συντομότερο δυνατόν, η Κοινότητα έχει τη δυνατότητα να αντισταθμίσει τις απώλειες που έχουν σημειωθεί-

ότι, μόλις επιβεβαιώθηκε επισήμως η φυσαλιδώδης νόσος των χοίρων, οι βελγικές αρχές έλαβαν κατάλληλα μέτρα, συμπεριλαμβανομένων των μέτρων που απαριθμούνται στο άρθρο 3 παράγραφος 2 της απόφασης 90/424/ΕΟΚ- ότι τα μέτρα αυτά έχουν γνωστοποιηθεί εκ μέρους των βελγικών αρχών-

ότι πληρούνται οι όροι που απαιτούνται για τη χρηματοδοτική συνδρομή της Κοινότητας-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το Βέλγιο δύναται να λάβει χρηματοδοτική συμμετοχή της Κοινότητας λόγω των εστιών της φυσαλιδώδους νόσου των χοίρων που εμφανίστηκαν το 1992 και 1993. Η χρηματοδοτική συμμετοχή της Κοινότητας αντιπροσωπεύει:

- το 50 % των δαπανών με τις οποίες επιβαρύνθηκε το Βέλγιο λόγω των αποζημιώσεων που χορηγήθηκαν στους ιδιοκτήτες των ζώων για τη σφαγή, την καταστροφή των χοιροειδών και των προϊόντων τους, ανάλογα με την περίπτωση,

- το 50 % των δαπανών με τις οποίες επιβαρύνθηκε το Βέλγιο λόγω του καθαρισμού, της απεντόμωσης και της απολύμανσης των εκμεταλλεύσεων και των εξοπλισμών,

- το 50 % των δαπανών με τις οποίες επιβαρύνθηκε το Βέλγιο λόγω των αποζημιώσεων που χορηγήθηκαν στους ιδιοκτήτες για την καταστροφή των τροφίμων και των εξοπλισμών που είχαν μολυνθεί.

Άρθρο 2

1. Η χρηματοδοτική συμμετοχή της Κοινότητας χορηγείται μετά από προσκόμιση των αποδεικτικών στοιχείων.

2. Τα στοιχεία που προβλέπονται στην ως άνω παράγραφο 1 πρέπει να διαβιβαστούν εκ μέρους του Βελγίου το αργότερο εντός εξαμήνου το οποίο αρχίζει να ισχύει από την γνωστοποίηση της παρούσας απόφασης.

Άρθρο 3

Η παρούσα απόφαση απευθύνεται στο Βασίλειο του Βελγίου.

Βρυξέλλες, 6 Μαρτίου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 224 της 18. 8. 1990, σ. 19.

(2) ΕΕ αριθ. L 168 της 2. 7. 1994, σ. 31.
ΑΠΟΦΑΣΗ ΤΗΣ ΕΠΙΤΡΟΠΗΣ της 9ης Μαρτίου 1995 περί εγκρίσεως του προγράμματος εξάλειψης της λοιμώδους ρινοτραχεΐτιδας για τα βοειδή στη Σουηδία (Το κείμενο στη σουηδική γλώσσα είναι το μόνο αυθεντικό) (Κείμενο που παρουσιάζει ενδιαφέρον για τον ΕΟΧ) (95/71/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοειδών και χοιροειδών (1), όπως τροποποιήθηκε από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 9,

Εκτιμώντας:

ότι άρχισε να εφαρμόζεται στη Σουηδία πρόγραμμα εξάλειψης της λοιμώδους ρινοτραχεΐτιδας για τα βοειδή το 1994 7

ότι, σύμφωνα με το άρθρο 9 παράγραφος 2 της οδηγίας 64/432/ΕΟΚ, η Επιτροπή εξέτασε το εν λόγω πρόγραμμα 7 ότι πληροί τα κριτήρια που ορίζονται στο άρθρο 9 παράγραφος 1 της εν λόγω οδηγίας και μπορεί επομένως να εγκριθεί 7

ότι, η Σουηδία, με επιστολή της 12ης Ιανουαρίου 1995, υπέβαλε στοιχεία σχετικά με το πρόγραμμά της για την εξάλειψη της λοιμώδους ρινοτραχεΐτιδας για τα βοειδή 7

ότι το πρόγραμμα θα έπρεπε να καταστήσει δυνατή την εξάλειψη, από τη Σουηδία, της λοιμώδους ρινοτραχεΐτιδας για τα βοειδή 7 ότι η κατάσταση, όσον αφορά την εν λόγω νόσο στη Σουηδία, πρέπει να επανεξετασθεί εντός δύο ετών 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το πρόγραμμα για την εξάλειψη της λοιμώδους ρινοτραχεΐτιδας για τα βοειδή από τη Σουηδία εγκρίνεται για περίοδο δύο ετών.

Άρθρο 2

Η Σουηδία θέτει σε ισχύ μέχρι την 1η Μαρτίου 1995 τις νομοθετικές, κανονιστικές και διοικητικές διατάξεις για την εφαρμογή του προγράμματος που αναφέρεται στο άρθρο 1.

Άρθρο 3

Η παρούσα απόφαση αρχίζει να ισχύει την 1η Μαρτίου 1995.

Άρθρο 4

Η παρούσα απόφαση απευθύνεται στο Βασίλειο της Σουηδίας.

Βρυξέλλες, 9 Μαρτίου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. 121 της 29. 7. 1964, σ. 1977/64.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 6ης Μαρτίου 1995 σχετικά με τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας αφενός, και της κυβέρνησης της Δανίας και της τοπικής κυβέρνησης των Φερόων Νήσων αφετέρου, για την τροποποίηση των πινάκων Ι και ΙΙ του παραρτήματος στο πρωτόκολλο αριθ. 1 της συμφωνίας που υπεγράφη στις 2 Δεκεμβρίου 1991 μεταξύ της Ευρωπαϊκής Οικονομικής Κοινότητας αφενός, και της κυβέρνησης της Δανίας και της τοπικής κυβέρνησης των Φερόων Νήσων αφετέρου (95/56/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113, σε συνδυασμό με το άρθρο 228 παράγραφος 2 πρώτη πρόταση,

την πρόταση της Επιτροπής,

Εκτιμώντας τη συμφωνία που υπεγράφη στις 2 Δεκεμβρίου 1991 (1), μεταξύ της Ευρωπαϊκής Οικονομικής Κοινότητας αφενός, και της κυβέρνησης της Δανίας και της τοπικής κυβέρνησης των Φερόων Νήσων αφετέρου, ότι η συμφωνία αυτή περιέχει κοινή δήλωση που αφορά την αναθεώρηση σε συνάρτηση με την εξέλιξη των εμπορικών σχέσεων ΕΚ/ΕΖΕΣ, και ότι μετά από αίτηση των αρχών των Φερόων Νήσων πρέπει να τροποποιηθούν οι πίνακες Ι και ΙΙ του παραρτήματος του πρωτοκόλλου αριθ. 1 της συμφωνίας,

ΑΠΟΦΑΣΙΖΕΙ:

Άρθρο 1

Η συμφωνία με τη μορφή ανταλλαγής επιστολών μεταξύ της Ευρωπαϊκής Κοινότητας και της κυβέρνησης της Δανίας και της τοπικής κυβέρνησης των Φερόων Νήσων, σχετικά με την τροποποίηση των πινάκων Ι και ΙΙ του παραρτήματος του πρωτοκόλλου αριθ. 1 της συμφωνίας της 2ας Δεκεμβρίου 1991 μεταξύ της Ευρωπαϊκής Οικονομικής Κοινότητας αφενός, και της κυβέρνησης της Δανίας και της τοπικής κυβέρνησης των Φερόων Νήσων αφετέρου, εγκρίνεται εξ ονόματος της Επιτροπής.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία δεσμεύοντας την Κοινότητα (2).

Βρυξέλλες, 6 Μαρτίου 1995.

Για το Συμβούλιο

Ο Πρόεδρος

A. JUPPΙ

(1) ΕΕ αριθ. L 371 της 31. 12. 1991, σ. 1.

(2) Η ημερομηνία έναρξης της παρούσας συμφωνίας θα δημοσιευθεί στην Επίσημη Εφημερίδα των Ευρωπαϊκών Κοινοτήτων, με φροντίδα της Γενικής Γραμματείας του Συμβουλίου.
ΑΠΟΦΑΣΗ ΤΗΣ ΕΠΙΤΡΟΠΗΣ της 22ας Φεβρουαρίου 1995 σχετικά με τις ημερομηνίες που πρέπει να καθοριστούν από τα κράτη μέλη για την υποβολή των αιτήσεων για ενίσχυση "εκτάσεις" στο πλαίσιο του ολοκληρωμένου συστήματος διαχείρισης και ελέγχου σχετικά με ορισμένα καθεστώτα κοινοτικών ενισχύσεων (ολοκληρωμένο σύστημα) (Τα κείμενα στη γερμανική, ελληνική, φινλανδική και σουηδική γλώσσα είναι τα μόνα αυθεντικά) (95/48/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3508/92 του Συμβουλίου της 27ης Νοεμβρίου 1992 για τη θέσπιση ολοκληρωμένου συστήματος διαχειρίσεως και ελέγχου, όπως τροποποιήθηκε από τον κανονισμό (ΕΚ) αριθ. 165/94 (1), όσον αφορά ορισμένα καθεστώτα κοινοτικών ενισχύσεων (2), και ιδίως το άρθρο 6 παράγραφος 2,

Εκτιμώντας:

ότι το άρθρο 6 παράγραφος 2 του κανονισμού (ΕΟΚ) αριθ. 3508/92 ορίζει ότι η Επιτροπή δύναται να επιτρέψει σε κράτος μέλος να καθορίσει για την υποβολή αιτήσεων για ενισχύσεις "εκτάσεις", προθεσμία, η οποία περιλαμβάνεται μεταξύ της 1ης Απριλίου και των ημερομηνιών που αναφέρονται στα άρθρα 10, 11 και 12 του Συμβουλίου του κανονισμού (ΕΟΚ) αριθ. 1765/92 (3)- ότι το σχετικό κράτος μέλος πρέπει να δικαιολογήσει την επιλογή μιας τέτοιας ημερομηνίας, παρέχοντας κυρίως στην Επιτροπή λεπτομερές πρόγραμμα εργασίας, όπου αποδεικνύεται ότι η προτεινόμενη ημερομηνία επιτρέπει να είναι διαθέσιμα όλα τα στοιχεία σε εύλογο χρόνο, για την καλή διοικητική και οικονομική διαχείριση των ενισχύσεων, καθώς και για την εκτέλεση των αναγκαίων ελέγχων-

ότι ορισμένα κράτη μέλη έχουν διαβιβάσει στην Επιτροπή αιτήσεις για να επιτραπούν οι ημερομηνίες μετά τις 31 Μαρτίου, με τα σχετικά προγράμματα εργασίας- ότι η Επιτροπή έχει προβεί σε έλεγχο των εν λόγω αιτήσεων,

ότι το παρόν μέτρο είναι σύμφωνο με τη γνώμη της Επιτροπής του ΕΓΤΠΕ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Επιτροπή επιτρέπει στα κράτη μέλη που αναφέρονται στο παράρτημα να καθορίσει τις προθεσμίες για την υποβολή αιτήσεων για ενίσχυση "εκτάσεις" κατά το 1995.

Άρθρο 2

Η παρούσα απόφαση απευθύνεται στην Ελλάδα, την Αυστρία, την Φινλανδία και τη Σουηδία.

Βρυξέλλες, 22 Φεβρουαρίου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 355 της 5. 12. 1992, σ. 1.

(2) ΕΕ αριθ. L 24 της 29. 1. 1994, σ. 6.

(3) ΕΕ αριθ. L 181 της 1. 7. 1992, σ. 12.

ΠΑΡΑΡΤΗΜΑ

"" ID="1">Ελλάδα> ID="2">30 Απριλίου"> ID="1">Αυστρία> ID="2">15 Μαΐου"> ID="1">Φινλανδία> ID="2">15 Μαΐου"> ID="1">Σουηδία> ID="2">15 Μαΐου">
ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Ιανουαρίου 1995 σχετικά με τις ημερομηνίες που πρέπει να καθοριστούν από τα κράτη μέλη για την υποβολή των αιτήσεων για ενίσχυση "εκτάσεις" στο πλαίσιο του ολοκληρωμένου συστήματος διαχείρισης και ελέγχου σχετικά με ορισμένα καθεστώτα κοινοτικών ενισχύσεων ("ολοκληρωμένο σύστημα") (Τα κείμενα στη δανική, γερμανική, αγγλική, γαλλική και ολλανδική γλώσσα είναι τα μόνα αυθεντικά) (95/16/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3508/92 του Συμβουλίου της 27ης Νοεμβρίου 1992 για τη θέσπιση ολοκληρωμένου συστήματος διαχειρίσεως και ελέγχου, όπως τροποποιήθηκε από τον κανονισμό (ΕΚ) αριθ. 165/94 (1), όσον αφορά ορισμένα καθεστώτα κοινοτικών ενισχύσεων (2), και ιδίως το άρθρο 6 παράγραφος 2,

Εκτιμώντας:

ότι το άρθρο 6 παράγραφος 2 του κανονισμού (ΕΟΚ) αριθ. 3508/92 ορίζει ότι η Επιτροπή δύναται να επιτρέψει σε κράτος μέλος να καθορίσει για την υποβολή αιτήσεων για ενισχύσεις "εκτάσεις", προθεσμία, η οποία περιλαμβάνεται μεταξύ της 1ης Απριλίου και των ημερομηνιών που αναφέρονται στα άρθρα 10, 11 και 12 του κανονισμού (ΕΟΚ) αριθ. 1765/92 (3)- ότι το σχετικό κράτος μέλος πρέπει να δικαιολογήσει την επιλογή μιας τέτοιας ημερομηνίας, παρέχοντας κυρίως στην Επιτροπή λεπτομερές πρόγραμμα εργασίας, όπου αποδεικνύεται ότι η προτεινόμενη ημερομηνία επιτρέπει να είναι διαθέσιμα όλα τα στοιχεία σε εύλογο χρόνο, για την καλή διοικητική και οικονομική διαχείριση των ενισχύσεων, καθώς και για την εκτέλεση των αναγκαίων ελέγχων-

ότι ορισμένα κράτη μέλη έχουν διαβιβάσει στην Επιτροπή αιτήσεις για να επιτραπούν οι ημερομηνίες μετά τις 31 Μαρτίου, με τα σχετικά προγράμματα εργασίας- ότι η Επιτροπή έχει προβεί σε έλεγχο των εν λόγω αιτήσεων λαμβάνοντας, κυρίως υπόψη, την αποκτηθείσα πείρα κατά την εφαρμογή από τα σχετικά κράτη μέλη του ολοκληρωμένου συστήματος το 1994-

ότι το παρόν μέτρο είναι σύμφωνο με τη γνώμη της Επιτροπής του ΕΓΤΠΕ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Επιτροπή επιτρέπει στα κράτη μέλη που αναφέρονται στο παράρτημα να καθορίσει τις προθεσμίες για την υποβολή αιτήσεων για ενίσχυση "εκτάσεις" κατά το 1995.

Άρθρο 2

Η παρούσα απόφαση απευθύνεται στο Βασίλειο του Βελγίου, στο Βασίλειο της Δανίας, στην Ομοσπονδιακή Δημοκρατία της Γερμανίας, στη Γαλλική Δημοκρατία, στο Μεγάλο Δουκάτο του Λουξεμβούργου, στο Βασίλειο των Κάτω Χωρών και στο Ηνωμένο Βασίλειο της Μεγάλης Βρετανίας και της Βόρειας Ιρλανδίας.

Βρυξέλλες, 30 Ιανουαρίου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 355 της 5. 12. 1992, σ. 1.

(2) ΕΕ αριθ. L 24 της 29. 1. 1994, σ. 6.

(3) ΕΕ αριθ. L 181 της 1. 7. 1992, σ. 12.

ΠΑΡΑΡΤΗΜΑ

"" ID="1">Βέλγιο> ID="2">30 Απριλίου (1)"> ID="1">Δανία> ID="2">20 Απριλίου"> ID="1">Γερμανία> ID="2">15 Μαΐου"> ID="1">Γαλλία> ID="2">15 Μαΐου"> ID="1">Λουξεμβούργο> ID="2">1 Μαΐου"> ID="1">Κάτω Χώρες> ID="2">15 Μαΐου"> ID="1">Ηνωμένο Βασίλειο> ID="2">15 Μαΐου "">

(1) Μόνο για τις αιτήσεις που υποβάλλονται με τα μέσα πληροφορικής.
Διορθωτικό στην απόφαση 95/356/Ευρατόμ της Επιτροπής της 28ης Ιουνίου 1995 που αφορά τη σύναψη από την Επιτροπή, εξ ονόματος της Ευρωπαϊκής Κοινότητας Ατομικής Ενέργειας, της συμφωνίας εφαρμογής μεταξύ της Ευρωπαϊκής Κοινότητας Ατομικής Ενέργειας, εκπροσωπούμενης από την Επιτροπή των Ευρωπαϊκών Κοινοτήτων, και της Atomic Energy of Canada Limited, η οποία έχει ορισθεί από την κυβέρνηση του Καναδά ως ο φορέας εφαρμογής για τη συμμετοχή του Καναδά στη συμβολή της Ευρωπαϊκής Κοινότητας Ατομικής Ενέργειας στην κατασκευαστική μελέτη (EDA) του διεθνούς θερμοπυρηνικού πειραματικού αντιδραστήρα (ITER) (Επίσημη Εφημερίδα των Ευρωπαϊκών Κοινοτήτων αριθ. L 211 της 6ης Σεπτεμβρίου 1995)

Σελίδα 42, στη συμφωνία εφαρμογής, στην υπογραφή:

αντί: «Για την Ευρωπαϊκή Κοινότητα Ατομικής Ενέργειας εκπροσωπούμενη από την Επιτροπή των Ευρωπαϊκών Κοινοτήτων Jacques SANTER»,

διάβαζε: «Για την Ευρωπαϊκή Κοινότητα Ατομικής Ενέργειας εκπροσωπούμενη από την Επιτροπή των Ευρωπαϊκών Κοινοτήτων Ιdith CRESSON».
ΑΠΟΦΑΣΗ ΤΟΥ ΣΥΜΒΟΥΛΙΟΥ της 13ης Ιουνίου 1994 σχετικά με την κοινή θέση που καθόρισε το Συμβούλιο με βάση το άρθρο I.2 της συνθήκης για την Ευρωπαϊκή Ένωση σχετικά με την απαγόρευση ικανοποίησης των αιτήσεων που αναφέρονται στην παράγραφο 9 του ψηφίσματος αριθ. 757 (1992) του Συμβουλίου Ασφαλείας του Οργανισμού των Ηνωμένων Εθνών (94/366/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΈΝΩΣΗΣ,

Έχοντας υπόψη:

τη συνθήκη για την Ευρωπαϊκή Ένωση, και ιδίως το άρθρο I.2,

το ψήφισμα αριθ. 757 (1992) που εξέδωσε στις 30 Μαΐου 1992 το Συμβούλιο Ασφαλείας του Οργανισμού των Ηνωμένων Εθνών,

Εκτιμώντας ότι η Ευρωπαϊκή Ένωση καθώς και τα κράτη μέλη της έθεσαν σε εφαρμογή το ψήφισμα αριθ. 757 (1992) και τα άλλα σχετικά ψηφίσματα μεταξύ άλλων και μέσω του κανονισμού (ΕΟΚ) αριθ. 990/93 του Συμβουλίου της 26ης Απριλίου 1993,

ΑΠΟΦΑΣΙΖΕΙ:

1. Η Ευρωπαϊκή Κοινότητα απαγορεύει να δοθεί συνέχεια στις αιτήσεις που αναφέρονται στην παράγραφο 9 του ψηφίσματος αριθ. 757 (1992) του Συμβουλίου Ασφαλείας των Ηνωμένων Εθνών.

2. Η παρούσα απόφαση τίθεται σε ισχύ από τη σημερινή ημερομηνία.

3. Η παρούσα απόφαση δημοσιεύεται στην Επίσημη Εφημερίδα.

Λουξεμβούργο, 13 Ιουνίου 1994.

Για το Συμβούλιο Ο Πρόεδρος Θ. ΠΑΓΚΑΛΟΣ